

VLADA REPUBLIKE HRVATSKE

Zagreb, 22. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Državni zavod za intelektualno vlasništvo |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o izmjenama Uredbe o unutarnjem ustrojstvu Državnog zavoda za intelektualno vlasništvo |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 54. stavka 1., a u vezi s člankom 65. stavkom 3. Zakona o sustavu državne uprave (Narodne novine, broj 66/19), Vlada Republike Hrvatske je na sjednici održanoj \_\_\_\_\_\_\_\_\_\_ 2019. godine donijela

**U R E D B U**

**o izmjenama Uredbe o unutarnjem ustrojstvu**

**Državnog zavoda za intelektualno vlasništvo**

**Članak 1.**

U Uredbi o unutarnjem ustrojstvu Državnog zavoda za intelektualno vlasništvo (Narodne novine, broj 37/17), u članku 2. točka 1., naslovu iznad članka 3., članku 3., članku 33., članku 34., članku 35., članku 36., članku 37., članku 38. i članku 39. riječ: "ravnatelj" iz određenog padeža, zamjenjuje se riječima: "glavni ravnatelj" u odgovarajućem padežu.

**Članak 2.**

Tablica okvirnog broja državnih službenika i namještenika potrebnih za obavljanje poslova iz djelokruga Državnog zavoda za intelektualno vlasništvo koja je sastavni dio Uredbe o unutarnjem ustrojstvu Državnog zavoda za intelektualno vlasništvo (Narodne novine, broj 37/17), zamjenjuje se Tablicom okvirnog broja državnih službenika i namještenika potrebnih za obavljanje poslova iz djelokruga Državnog zavoda za intelektualno vlasništvo, koja je sastavni dio ove Uredbe.

**Članak 3.**

Glavni ravnatelj Državnog zavoda za intelektualno vlasništvo, uz prethodnu suglasnost tijela državne uprave nadležnog za službeničke odnose, uskladit će Pravilnik o unutarnjem redu Državnog zavoda za intelektualno vlasništvo s odredbama ove Uredbe, u roku od 30 dana od dana stupanja na snagu ove Uredbe.

**Članak 4.**

Ova Uredba stupa na snagu prvoga dana od dana objave u Narodnim novinama.

Klasa:

Urbroj:

Zagreb,

PREDSJEDNIK

mr. sc. Andrej Plenković

**TABLICA OKVIRNOG BROJA DRŽAVNIH SLUŽBENIKA I NAMJEŠTENIKA POTREBNIH ZA OBAVLJANJE POSLOVA IZ DJELOKRUGA**

**DRŽAVNOG ZAVODA ZA INTELEKTUALNO VLASNIŠTVO**

|  |  |  |
| --- | --- | --- |
|  | **Unutarnje ustrojstvene jedinice** | **Broj**  **izvršitelja** |
| **I.** | **Neposredno u Zavodu, izvan sastava unutarnjih ustrojstvenih jedinica** | **1** |
| **1.** | **Kabinet glavnog ravnatelja** | **8** |
| **2.** | **Sektor za patente** | 1 |
| 2.1. | Služba za pravne, međunarodne i administrativne poslove | 1 |
| 2.1.1. | Odjel za pravne poslove, međunarodnu zaštitu patenata i formalno ispitivanje | 10 |
| 2.1.2. | Odjel za razvoj i administriranje patentnih podataka | 5 |
| 2.2. | Služba specijalista za područja tehnike | 1 |
| 2.2.1. | Odjel za kemiju i kemijsku tehnologiju | 6 |
| 2.2.2. | Odjel za strojarstvo, transport, elektrotehniku, fiziku i TPP | 9 |
|  | **Ukupno Sektor za patente** | **33** |
| **3.** | **Sektor za žigove i industrijski dizajn** | 1 |
| 3.1. | Služba za formalno ispitivanje žigova, registraciju dizajna i vođenje registara | 1 |
| 3.1.1. | Odjel za formalno ispitivanje i međunarodnu registraciju žigova | 5 |
| 3.1.2. | Odjel za registraciju dizajna i vođenje registara | 7 |
| 3.2. | Služba za supstancijalno ispitivanje, prigovore i opozive žigova | 1 |
| 3.2.1. | Odjel za supstancijalno ispitivanje žigova | 7 |
| 3.2.2. | Odjel za prigovore i opozive | 5 |
|  | **Ukupno Sektor za žigove i industrijski dizajn** | **27** |
| **4.** | **Sektor za potporu poslovnim procesima** | 1 |
| 4.1. | Služba za financije, računovodstvo i nabavu | 8 |
| 4.2. | Služba za informacijsku tehnologiju | 1 |
| 4.2.1. | Odjel za aplikativnu i sistemsku potporu | 5 |
| 4.2.2. | Odjel za tehnološku potporu | 5 |
| 4.3. | Služba za pravne, opće poslove i ljudske potencijale | 1 |
| 4.3.1. | Odjel za opće pravne poslove i ljudske potencijale | 5 |
| 4.3.2. | Odjel za opće poslove i dokumentaciju | 9 |
|  | **Ukupno Sektor za potporu poslovnim procesima** | **35** |
| **5.** | **Samostalna služba za autorsko pravo i zajedničke pravne poslove** | 1 |
| 5.1. | Odjel za autorsko i srodna prava te provedbu prava intelektualnog vlasništva | 5 |
| 5.2. | Odjel za poništaje prava, žalbene postupke i registraciju zastupnika | 5 |
|  | **Ukupno Samostalna služba za autorsko pravo i zajedničke pravne poslove** | **11** |
| **6.** | **Samostalna služba za izobrazbu, promicanje i razvoj primjene intelektualnog vlasništva** | 10 |
| **7.** | **Samostalna služba za korisničke informacije i usluge** | 1 |
| 7.1. | Odjel za potporu korisnicima | 5 |
| 7.2. | Odjel za usluge pretraživanja i analize | 5 |
|  | **Ukupno Samostalna služba za korisničke informacije i usluge** | **11** |
|  | **SVEUKUPNO:** | **136** |

**O B R A Z L O Ž E N J E**

Ovim Prijedlogom uredbe o izmjenama Uredbe o unutarnjem ustrojstvu Državnog zavoda za intelektualno vlasništvo vrši se usklađivanje sa Zakonom o sustavu državne uprave (Narodne novine, broj 66/19) i Zaključkom Vlade Republike Hrvatske, od 18. srpnja 2019. godine, a vezano uz izmjenu naziva čelnika Državnog zavoda za intelektualno vlasništvo iz "ravnatelj" u "glavni ravnatelj".

Okvirni broj službenika i namještenika Državnog zavoda za intelektualno vlasništvo ostaje nepromijenjen.

Završna odredba Prijedloga uredbe o stupanju na snagu prvoga dana od dana objave u Narodnim novinama usklađena je s Zaključkom Vlade Republike Hrvatske, od 18. srpnja 2019. godine.